ቢቢሲ ምስ ሚኒስተር ዜና ኤርትራ ኣቶ የማነ ገብረመስቀል ቤት ምኽሪ ሰብኣዊ መሰላት ሕቡራት መንግስታት ንሺላ ንጉዳይ ግህሰት ሰብኣዊ መሰላት ክትከታተል ምስ መዘዛ ምስ ኤርትራን ህዝባን ብወግዒ ተላልያ። እቲ ኣብ ሕዳር 2012 ዝጀመረቶ ስራሕ ከኣ ኣብ ጥቅምቲ 2018 ከብቅዕ'ዩ። ምንጪ ስእሊ, SHEILA KEETHARUTH ኤርትራን ኤርትራውያንን "ብዛዕባ ኤርትራ ክሓስብ ከሎኹ፡ ብዛዕባ ራእይ፡ ፍትሕን ሰብኣዊ መሰልን እሓስብ፣ ብዛዕባ እቲ ብሃንደበት ካብ ምሕደራ ግዝኣተ-ሕጊ ዘግለሰ ሕብረተሰብ'ውን እሓስብ" ትብል ሺላ፡ ነቲ ሕጂ ኣብ ሞንጎ ኤርትራን ኢትዮጵያን ዝጀማምር ዘሎ ዘተ ሰላም ክጥጥዕ ምንዮታ ብምግላጽ። ዜጋታት መሰሎም ተሓልዩሎም ብግቡእ ክተሓዙን፡ እቲ ኣብ ኤርትራ ኣጋጢሙ ዘሎ ግህሰት መሰል ወዲሰብ ተመሓይሹ "ንዜጋታት ዘዕግብ ስርዓት ክትከል" ምንዮታ እትገልጽ ሺላ ኤርትራውያን ንኹሉ ዝወረዶም ኣደራዕ ተጻዊሮም ክብሮም ሓልዮም ክጉዓዙ ብምኽኣሎም ኣድናቖታ ትገልጽ። "ኤርትራውያን መናእሰይ ብሽፋን ሃገራዊ ኣገልግሎት ዝወርዶም ዘሎ ግፍዒ ግዙፍ ክነሱ ብተጻዋርነት፡ ተስፋኦም ከይተዳህከ ደው ምባሎም ዘገርም'ዩ። ኣብ ኤርትራ ሕጊ ንኽሰፍንን ገበነኛታት ብገበኖም ኣብ ቤት-ፍርዲ ንክቐርቡን ዝገብሩዎ ጻዕሪ ዝንኣድ'ዩ" ብምባል ትገልጾም። ዉጽኢት ቃልሲ ሺላ ኪታሩት ሺላ፡ ፍልይቲ ልእኽቲ ባይቶ ሰብኣዊ መሰላት ሕቡራት ሃገራት ኮይና ካብ እትምዘዝ ጀሚራ፡ ንግህሰት ሰብኣዊ መሰላት ኤርትራውያን ዘቃልዕ ብዙሕ ጸብጻብ እያ ኣቕሪባ። ይኹን እምበር መንግስቲ ኤርትራ፡ ኣብ ባይቶ ሰብኣዊ መሰላት ቀሪቡ፤ ነቲ ብሺላ ዝቐርብ ጸብጻብ፡ ካብ ሃገራዊ ኣገልግሎት ዝሃደሙ ኣባላት፡ ሕቶ ዑቕባ ንኽረኽቡ ዝፈብረኹዎ ሓሶት እዩ ብምባል እዩ መሊሱዎ። ይኹን እምበር እቲ ብሺላ ክምራሕ ዝጸንሐ ዕዮ፡ ንግፍዕታት መንግስቲ ኤርትራ ብጥርኑፍ ኣገባብ ኣብቲ ዝለዓለ ጸፍሒ ሕቡራት መንግስታት ከብጽሖን ብማዕከናት ሚድያ ዓለም ከምዝቃላሕ ገይሩዎ እዩ። ቃለ-መሕትት ምስ ፕሮፌሰር ጋይም ክብረኣብ ኣብ ጉዳይ ሃገራዊ ኣገልግሎት ኤርትራ "ክልቲኤን ሃገራት እየን ኸሲረን" ልኡኽ መንግስቲ ኤርትራ ኣብ ሶማልያ ምብጻሕ የካይድ ኣሎ ብዙሓት፡ ቤተሰቦም ኣብ ኤርትራ ብዘይ ሕጋዊ ኣገባብ ተኣሲሮም ዘሎዉ ኣዝማድ እሱራት ኰኑ ግዳያት ኣብ ጂኒቫ ይዅን ኒው-ዮርክ ቀሪቦም፡ ንጸብጻብ ፍልይቲ ልእኽቲ ዝድግፍ መርትዖታት ኣቕሪቦም እዮም። ይኹን እምበር መንግስቲ ኤርትራ ንኹሉ እቲ ብመሰኻኽር ዓይንን ግዳያትን ዝተደገፈ ጭብጥታት ተቐቢሉዎ ኣይፈልጥን እዩ። ኩሉ ሳዕ ንኤርትራ ንምጭንናቕን ንምጽብባን ናይ ባዕላዊ ኣጀንዳ ብዘለዎም ሓይልታት ዝተዋደደ እዩ ክብል እዩ ዝገልጾ። ብሩህ ቁጠባዊ ዕድላት ኣብ ኤርትራ ኣብ ሓደ እዋን ሺላ ኣብ ጄነቫ ብደፍቲ መንግስቲ ኣካላዊ መጥቃዕትን ምፍርራሕን ከምዘጋጠማን ዕማማ ብዝግባእ ንኽትፍጽም ዝምልከቶ መንግስቲ ስዊዘርላንድ ኣድላይ ዘበለ ሓለዋን ከለላን ከምዝገብረላ ንመጋባኣያ ኣባል ሃገራት ብወግዒ ሓቢሩ እዩ። ሺላ ኣብቲ ናይ ምዳእታ ጸብጻባ፡ " ዋላ'ኳ መንግስቲ ኤርትራ ንኤርትራ ኣትየ ተልእኾይ ንኸይፍጽም እንተኸልከለኒ ዕዮይ ግን ኣይተዓግተን" ትብል። ኣብ መወዳእታ ከኣ እዚ ሕጂ ምስ ኢትዮጵያ ተጀሚሩ ዘሎ ዕርቀ ሰላም፡ ኣብ ኤርትራ ክፍጸም ንዝጸንሐ ንግህሰት ሰብኣዊ መሰላት ከመሓይሾ ልዑል ተስፋ ከምዘለዋ ብምግላጽ፡ እቶም ቅድሚ ሕጂ ገበናት ሰብኣዊ መሰላት ዝፈጸሙ ወገናት ብሕጊ ክሕተቱ ከምዝግባእ ትሕብር። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ቀጻሊ መንገዲ ኤርትራ ናበይ?
